Príloha č. 1 súťažných podkladov

**Opis predmetu zákazky**

**Výzbrojný materiál**

**Časť 12: Pozorovacie prístroje nočné**

**Všeobecné vymedzenie predmetu zákazky**

Predmetom zákazky je zabezpečenie dodávky výzbrojného materiálu v celkovom počte 700 ks:

**12.1. Pozorovacie prístroje nočné 700 ks**

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

**Opis predmetu zákazky (Technické požiadavky)**

**12.1. Pozorovací prístroj nočný**

* monokulár nočného videnia s objektívom s jednonásobným zväčšením
* fotokatódová trubica min. 3. generácie
* ľahká konštrukcia odolná voči teplu, mrazu, vlhku/dažďu a korózii
* použitie prístroja pri relatívne vysokých úrovniach osvetlenia bez potreby vypnutia, ako ochrany pred poškodením
* funcia manuálnej regulácie jasu trubice pre lepšie pozorovanie v blízkosti zdroja svetla (napr, obytná zóna), prípadne automatická funkcia zmeny jasu – tzv. autogating
* automatické vypnutie prístroja pri uvedení do vertikálnej polohy (použitie s náhlavnou maskou)
* prístroj sa musí dať ovládať aj v rukaviciach min. pre nasledovné úkony: vyňatie z puzdra, vloženie do puzdra, zapnutie/vypnutie prístroja, prepínanie funkcií, výmena objektívu, výmena batérií
* počas pozorovania musí mať obsluha prehľad o stave batérie, alebo o zapnutom IR prísvite (indikácia na displeji prístroja v zornom poli)

Optické parametre:

* vzdialenosť rozpoznania ľudskej postavy: min. 200 m
* zväčšenie: 1 x pri objektíve s jednonásobným zväčšením
* zorné pole: min. 35°
* rozsah zaostrenia: 0,25 m až ∞ pri objektíve s jednonásobným zväčšením
* rozsah dioptrickej korekcie: +2 až -6
* podsvietenie: IIT čierno-biele
* napájacie napätie: 1,5 až 3,0 V (1 x AA alebo 1 x CR 123 batéria)
* výdrž batérie bez IR prísvitu: CR 123 min. 30 hod., AA: min. 15 hod.
* IR prísvit nesmie byť viditeľný ľudským okom
* hmotnosť (monokulár bez batérií): max. 360 g
* hmotnosť puzdra: max. 270 g
* rozsah prevádzkových teplôt: minimálne - 30 °C až +50 °C
* ponorenie: min. 0,5 m po dobu 20 min.
* rozlíšenie: min. 64 lp/mm
* odstup signál-šum: min. 24
* citlivosť fotokatódy: min. 1800 µA/Lm

Požadované príslušenstvo:

* náhlavná maska (použitie na hlavu)
* puzdro (taška)
* 2 ks batérie AA alebo 2ks CR 123 + nabíjačka
* handrička na optiku
* užívateľský manuál v slovenskom jazyku

*ĎALŠIE INFORMÁCIE PRE UCHÁDZAČOV*

* Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými, výkonnostnými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.